
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 98 

19 Φεβρουάριου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση πολιτικών γραφείων των Υφυπουργών Εσω¬ 
τερικών, Δημόσιας Διοίκησης και Αποκέντρωσης και 
θέσεων ειδικών συμβούλων και συνεργατών και με¬ 
τακλητών διοικητικών υπαλλήλων . 1 

Χορήγηση διορθωτικού ποσοστού αύξησης των συντά¬ 
ξεων έτους 1995 . 2 

Γενική Ασφάλεια των Προϊόντων - Εναρμόνιση με την 
οδηγία του Συμβουλίου 92/59/ΕΟΚ της 29 Ιουνίου 

1992 . 3 

Ανάθεση αρμοδιοτήτων στην Υφυπουργό Περιβάλλο¬ 
ντος, Χωροταξίας και Δημοσίων Έργων Ελισσάβετ 

Παπαζώη. 4 

Προκήρυξη χρηματικής αμοιβής για την σύλληψη δρα¬ 
στών αξιοποίνων πράξεων . 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 4775 (1) 


Σύσταση πολιτικών γραφείων των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και θέ¬ 
σεων ειδικών συμβούλων και συνεργατών και μετακλη¬ 
τών διοικητικών υπαλλήλων. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις: 

α. Του άρθρου 30 του Ν. 1558/1985 (ΦΕΚ 137/τ.Α7 
26.7.1985) «Κυβέρνηση και Κυβερνητικά όργανα». 

β. Του άρθρου 27 του Ν. 2081/1992 (ΦΕΚ 154/τ.Α7 
10.9.1992), με το οποίο προστέθηκε άρθρο 29Α στο Ν. 
1558/1985. 

γ. Του άρθρου 3 παρ. γ’ του Ν. 2362/1995 (ΦΕΚ 247/ 
Τ.Α727.11.1995). 

2. Την 133/22.1.1996 απόφαση του Πρωθυπουργού 
«Μετατροπή δύο (2) θέσεων Αναπληρωτών Υπουργών σε 
θέσεις Υφυπουργών, στο Υπουργείο Εσωτερικών, Δημό¬ 


σιας Διοίκησης και Αποκέντρωσης* (ΦΕΚ 52/τ.Β7 
22.1.1996), αποφασίζουμε: 

1. Συστήνουμε από 22.1.1996, δύο (2) πολιτικά γρα¬ 
φεία των Υφυπουργών Εσωτερικών, Δημόσιας Διοίκησης 
και Αποκέντρωσης, για να επικουρούν στο έργο τους τους 
Υφυπουργούς Εσωτερικών, Δημόσιας Διοίκησης και Απο¬ 
κέντρωσης, των οποίων οι θέσεις συστήθηκαν με την 
133/22.1.1996 απόφαση του Πρωθυπουργού. 

2. Σε κάθε ένα από τα παραπάνω πολιτικά γραφεία, συστή¬ 
νουμε, για την εκπλήρωση του σκοπού τους, τέσσερις (4) θέ¬ 
σεις μετακλητών διοικητικών υπαλλήλων και δύο (2) ενιαίες 
θέσεις ειδικών συμβούλων και ειδικών συνεργατών. 

3. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού, ύψους 
41.000.000 δρχ. περίπου για το τρέχον οικονομικό έτος 
και 44.000.000 δρχ. περίπου για καθένα από τα επόμενα 
οικονομικά έτη. 

Η ανωτέρω δαπάνη θα καλυφθεί από τις πιστώσεις που 
είναι γραμμένες στον προϋπολογισμό εξόδων του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης, οικονομικού έτους 1996, στον ειδικό φορέα 07-110 
και ΚΑΕ 0300. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Φεβρουάριου 1996 

οι ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΚΟΝΟΜΚΟΝ 

Α.-Α. ΤΣΟΧΑΤΖΟΠΟΥΛΟΣ Α ΠΑΠΛΔΟΠΟΥΛΟΣ 

-φ- 

Αριθ. Γ 1276/1060092 (2) 

Χορήγηση διορθωτικού ποσοστού αύξησης των συντά¬ 
ξεων έτους 1995. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 του Ν. 2320/95 (ΦΕΚ 
133Α/22.6.1995). 

2. Το γεγονός ότι, κατά το έτος 1995, ο Δείκτης Τιμών 
Καταναλωτή (Δ.Τ.Κ.) διαμορφώθηκε σε ποσοστό 8,1% 
δηλαδή ανώτερο της χορηγηθείσας αύξησης σε ποσοστό 

6%, στις συντάξεις και τα βοηθήματα που καταβάλλονται 
από το Δημόσιο, γενικά, αποφασίζουμε: 

1. Χορηγούμε από 1 ης ΙανουαρΙου 1996 διορθωτικό πο¬ 
σοστό αύξησης 2,1%, στις συντάξεις και τα βοηθήματα 
που καταβάλλονται από το Δημόσιο επί του ποσού αυτών, 
όπως έχει διαμορφωθεί την 31 Δεκεμβρίου 1995 και μέχρι 
του ακαθάριστου ποσού των διακοσίων πενήντα χιλιάδων 
(250.000) δραχμών. 

Για το τμήμα σύνταξης άνω των διακοσίων πενήντα χι¬ 
λιάδων (250.000) δραχμών δεν χορηγείται διορθωτικό πο¬ 
σοστό. 

2. Το διορθωτικό ποσοστό της προηγούμενης παραγρά¬ 
φου χορηγείται και σε εκείνους που κατέστησαν ή θα κα¬ 
ταστούν συνταξιούχοι μετά την 1 Ιανουάριου 1996. Η κα¬ 
ταβολή του ποσού που προκύπτει από το διορθωτικό πο¬ 
σοστό αρχίζει από την ημερομηνία που αρχίζει και η σύ¬ 
νταξη. Διατάξεις που διέπουν την καταβολή της ΑΤΑ 
στους συνταξιούχους που συγχρόνως απασχολούνται ως 
μισθωτοί στο δημόσιο τομέα, εξακολουθούν και ισχύ¬ 
ουν. 

3. Εάν για οποιαδήποτε αιτία επέλθει μεταβολή στο 
ποσό της σύνταξης ή του βοηθήματος όπως αυτά ορίζο¬ 
νται στην παράγραφο 1, μεταβάλλλεται και το ποσό της 
αύξησης με βάση τη νέα σύνταξη ή το βοήθημα, από τη 
χρονολογία που επέρχεται η μεταβολή. 

4. Οι διατάξεις της απόφασης αυτής, έχουν ανάλογη 
εφαρμογή και για τις συντάξεις των υπαλλήλων που δεν 
συνταξιοδοτούνται μεν από το Δημόσιο, διέπονται όμως 
από το ίδιο νομοθετικό καθεστώς, βάσει ιδιαίτερων νομο- 
θετημάτων, που είτε παραπέμπουν στις διατάξεις των δη¬ 
μοσίων υπαλλήλων είτε επαναλαμβάνουν κατά βάση τις 
διατάξεις αυτές, καθώς και για τις συντάξεις των σιδηρο¬ 
δρομικών, που διέπονται από το καθεστώς του Ν.Δ/τος 
3395/1955 (ΦΕΚ 276 Α ), όπως ισχύει. 

5. Το διορθωτικά ποσό της παραγράφου 1 χορηγείται 
και στις συντάξεις που καταβάλλουν οι φορείς κοινωνικής 
ασφάλισης του πρώτου εδαφίου του άρθρου 66 του Ν. 
2084/1992 (ΦΕΚ 165 Α'), καθώς και το Ναυτικό Απομα¬ 
χικό Ταμείο (Ν.Α.Τ.). 

6. Από τις διατάξεις της απόφασης αυτής προκαλείται 
δαπάνη: α) σε βάρος του Κρατικού Προϋπολογισμού, οι¬ 
κονομικού έτους 1996, ύψους δώδεκα δισεκατομμυρίων 
εννιακοσίων εκατομμυρίων (12.900.000.000) δρχ. και β) 
επί του προϋπολογισμού του ΙΚΑ, των λοιπών Ειδικών Τα¬ 
μείων Κύριας και Επικουρικής Ασφάλισης και του Ν.Α.Τ., 
οικονομικού έτους 1996, ύψους τριάντα ενός δισεκατομ¬ 
μυρίων (31.000.000.000) δρχ. η οποία έχει προβλεφθεί 
στους προϋπολογισμούς του ίδιου έτους των φορέων αυ¬ 
τών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 1996 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΟΝΙΟΥ ΑΛΕΞ. ΠΑΠΑΔΟΠΟΥΛΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΕΥΑΓΓΕΛΟΣ ΠΛΝΝΟΠΟΥΛΟΣ 


Αριθ. Φ1-503 (3) 

Γενική Ασφάλεια των Προϊόντων - Εναρμόνιση με την οδη¬ 
γία του Συμβουλίου 92/59/ΕΟΚ της 29 Ιουνίου 1992. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΑΝΑΠΤΥΞΗΣ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 1, 2, 3 και 4 του Ν. 
1338/83 «Εφαρμογή του Κοινοτικού Δικαίου» (ΦΕΚ 34/ 
Α/17.3.83) όπως τροποποιήθηκε με το άρθρο 6 του Ν. 
1440/84 «Συμμετοχή της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοινο- 
τητος Ανθρακος και Χάλυβος και του Οργανισμού Εφο¬ 
διασμού ΕυΠΑΤΟΜ», (ΦΕΚ 70/Τ.Α721.5.84) και το άρ¬ 
θρο 65 του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις» (ΦΕΚ 101/Α). 

2. Τις διατάξεις του άρθρου 14 παρ. 4 του Ν. 2251/ 
1994 «Προστασία των καταναλωτών» (ΦΕΚ 191/Α/94). 

3. Το άρθρο 29 Α του Ν. 1558/85 (ΦΕΚ 137/Α) όπως 
αυτό προσετέθη με το άρθρο 27 του Ν. 2081/92 (ΦΕΚ 
154/Α). 

4. Την οδηγία 92/59/ΕΟΚ του Συμβουλίου της 29ης 
Ιουνίου 1992 για τη γενική ασφάλεια των προϊόντων, που 
δημοσιεϋθηκε στην Επίσημη Εφημερίδα των Ευρωπαϊκών 
Κοινοτήτων Αριθμ. I 228 της 11.8.1992, προς εναρμό¬ 
νιση με την οποία εκδίδεται η παρούσα απόφαση. 

5. Το γεγονός ότι από τις διατάξεις της παρούσης δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Αρθρο 1 

Οι διατάξεις της παρούσης σε συνδυασμό με τις διατά¬ 
ξεις του άρθρου 7 του Ν. 2251 «Προστασία των κατανα¬ 
λωτών» (ΦΕΚ 191 /Α/16.11.94) αποβλέπουν στο να εξα- 
σφαλισθεί η ασφάλεια των προϊόντων που διατίθενται 
στην αγορά. 

Αρθρο 2 

Για τους σκοπούς της παρούσης, νοείται ως: 

α) «Προϊόν»: κάθε προϊόν που προορίζεται για τους κα¬ 
ταναλωτές ή ενδέχεται να χρησιμοποιηθεί από τους κατα¬ 
ναλωτές, το οποίο χορηγείται στα πλαίσια μιας εμπορικής 
δραστηριότητας, επ’ αμοιβή ή δωρεάν, είτε είναι κανούρ- 
γιο, είτε, υπό την επιφύλαξη του άρθρου 3 εδάφιο β, είτε 
μεταχειρισμένο, είτε ανακαινισμένο. 

β) «Ασφαλές προϊόν»: είναι το οριζόμενο από τις διατά¬ 
ξεις των παραγράφων 2 και 3 του άρθρου 7 του Ν. 2251 / 
94. 

γ) «Επικίνδυνο προϊόν»; κάθε προϊόν που δεν ανταπο- 
κρίνεται στον ορισμό του ασφαλούς προϊόντος κατά την 
έννοια του εδαφίου β του παρόντος άρθρου. 

δ) «Παραγωγός»: 

- ο κατασκευαστής του προϊόντος, όταν είναι εγκατεστη¬ 
μένος στην Ευρωπαϊκή Ένωση, και οποιοδήποτε άλλο 
πρόσωπο εμφανίζεται ως κατασκευαστής, αναγράφοντας 
στο προϊόν το όνομά του, το σήμα του ή οποιοδήποτε άλλο 
διακριτικό σήμα, ή το πρόσωπο που ανακαινίζει το προϊόν, 

- ο αντιπρόσωπος του κατασκευαστή, εφόσον ο κατα¬ 
σκευαστής δεν είναι εγκατεστημένος στην Ευρωπαϊκή 
Ένωση, ή, ελλείψει αντιπροσώπου εγκατεστημένου στην 

Ευρωπαϊκή Ένωση, ο εισαγωγέας του προϊόντος, 

- οι άλλοι επαγγελματίες του εμπορικού κυκλώματος, 
στο μέτρο που οι δραστηριότητές τους μπορούν να επη¬ 
ρεάσουν τα χαρακτηριστικά ασφαλείας ενός προϊόντος 
που διατίθεται στην αγορά. 

ε) «Διανομέας»: κάθε επαγγελματίας του εμπορικού κυ¬ 
κλώματος, του οποίου η δραστηριότητα δεν επηρεάζει τα 
χαρακτηριστικά ασφαλείας του προϊόντος. 

Άρθρο 3 

Οι διατάξεις της παρούσης δεν εφαρμόζονται: 

α) Εφόσον για συγκεκριμένα προϊόντα υπάρχουν ειδικές 
κοινοτικές ή εναρμονισμένες προς αυτές εθνικές διατά¬ 
ξεις, που διέπουν την ασφάλεια τους. 

Ιδιαιτέρως, όταν μία ειδική κοινοτική ή εναρμονισμένη 
προς αυτήν εθνική ρύθμιση περιέχει διατάξεις που καθο¬ 
ρίζουν υποχρεώσεις ασφαλείας για τα προϊόντα τα οποία 
ρυθμίζουν, σε κάθε περίπτωση τα άρθρα 4 και 5 της πα¬ 
ρούσης δεν εφαρμόζονται για τα προϊόντα αυτά. 

Όταν μία ειδική Κοινοτική ή εναρμονισμένη προς αυτήν 
εθνική ρύθμιση περιέχει διατάξεις που ρυθμίζουν μερικές 
μόνο πτυχές ασφαλείας ή μερικές μόνον κατηγορίες κιν¬ 
δύνου των συγκεκριμένων προϊόντων, για αυτές τις πτυ¬ 
χές ασφαλείας ή τις κατηγορίες κινδύνου εφαρμόζονται 
αυτές οι διατάξεις. Για τις υπόλοιπες πτυχές ασφαλείας 
και κατηγορίες κινδύνου εφαρμόζονται οι διατάξεις της 
παρούσης. 

β) Για τα μεταχειρισμένα προϊόντα που χορηγούνται ως 
αντίκες ή ως προϊόντα που πρέπει να επισκευαστούν ή να 
ανακαινιστούν πριν τη χρήση τους, εφόσον ο προμηθευ¬ 
τής ενημερώνει σχετικά σαφώς το πρόσωπο στο οποίο 
προμηθεύει το προϊόν. 

γ) Για τις εγκαταστάσεις παραγωγής, τα επενδυτικά 
αγαθά και τα άλλα προϊόντα που χρησιμοποιούνται απο¬ 
κλειστικά στα πλαίσια επαγγελματικής δραστηριότητας. 

Άρθρο 4 

1. Οι παραγωγοί, προκειμένου να εκπληρώσουν τη γε¬ 
νική υποχρέωση διάθεσης στην αγορά ασφαλών προϊό¬ 
ντων που έχουν δυνάμει της παραγράφου 1, του άρθρου 7 
του Ν. 2251/94, οφείλουν στα πλαίσια των αντιστοίχων 
δραστηριοτήτων τους: 

α) Να παρέχουν στον καταναλωτή τις κατάλληλες πλη¬ 
ροφορίες που του επιτρέπουν να αξιολογεί τους εγγενείς 
κινδύνους που παρουσιάζει το προϊόν κατά τη διάρκεια της 
συνήθους ή ευλόγως προβλεπτής χρήσης του, εφόσον οι 
κίνδυνοι αυτοί δεν είναι αμέσως αντιληπτοί χωρίς κατάλ¬ 
ληλη προειδοποίηση, και να προστατεύεται από αυ¬ 
τούς. 

Παρ’ όλα αυτά, η παρουσία της προειδοποίησης αυτής 
δεν απαλλάσσει από την υποχρέωση τήρησης των άλλων 
υποχρεώσεων που προβλέπονται από τις διατάξεις της 
παρούσης. 

β) Να λαμβάνουν κατάλληλα μέτρα, ανάλογα με τα χα¬ 
ρακτηριστικά των προϊόντων που προμηθεύουν, που τους 
επιτρέπουν να είναι ενήμεροι για τους κινδύνους που εν¬ 
δέχεται να παρουσιάζουν τα προϊόντα αυτά και να προβαί¬ 
νουν στις κατάλληλες ενέργειες, συμπεριλαμβανομένης, 
εν ανάγκη, της απόσυρσης τους συγκεκριμένου προϊό¬ 
ντος από την αγορά προκειμένου να αποφευχθούν οι κίν¬ 
δυνοι αυτοί. 

Τα προαναφερθέντα μέτρα περιλαμβάνουν, μεταξύ άλ¬ 


λων, όπου απαιτείται, τη σήμανση των προϊόντων ή της 
παρτίδας των προϊόντων κατά τρόπο που να επιτρέπει την 
αναγνώρισή τους, τη διενέργεια δειγματοληπτικών ελέγ¬ 
χων στα προϊόντα που διατίθενται στο εμπόριο, την εξέ¬ 
ταση των καταγγελιών που διατυπώνονται και την ενημέ¬ 
ρωση των διανομέων για μια τέτοιου είδους παρακολού¬ 
θηση. 

2. Οι διανομείς υποχρεούνται να ενεργούν επιμελώς 
ώστε να συμβάλουν στην τήρηση της γενικής υποχρέωσης 
ασφάλειας, ιδιαιτέρως με το να μην προμηθεύουν προϊό¬ 
ντα, για τα οποία γνωρίζουν ή θα έπρεπε να είχαν εκτιμή¬ 
σει, βάσει των στοιχείων που διαθέτουν και λόγω της 
επαγγελματικής τους πείρας, ότι δεν ανταποκρίνονται 
στην υποχρέωση αυτή. Οι διανομείς πρέπει, ιδίως στα 
πλαίσια των αντιστοίχων δραστηριοτήτων τους, να συμμε¬ 
τέχουν στην παρακολούθηση της ασφάλειας των προϊό¬ 
ντων που διατίθενται στην αγορά, ιδιαιτέρως με τη διαβί¬ 
βαση στις αρμόδιες αρχές των πληροφοριών που αφορούν 
τους κινδύνους των προϊόντων και με τη συνεργασία τους 
στις ενέργειες που αναλαμβάνονται για την αποφυγή των 
κινδύνων αυτών. 

Άρθρο 5 

1. Ένα προϊόν θεωρείται ασφαλές εφόσον ανταποκρί- 
νεται στις διατάξεις της παραγράφου 4 του άρθρου 7 του 
Ν. 2251/94. 

2. Ειδικότερα, όταν δεν υπάρχουν ειδικές κοινοτικές ή 
εναρμονισμένες προς αυτές εθνικές διατάξεις που να διέ¬ 
πουν την ασφάλεια των συγκεκριμένων προϊόντων, ένα 
προϊόν θεωρείται ως ασφαλές όταν είναι σύμφωνο προς 
τις ειδικές εθνικές ρυθμίσεις, που καθορίζουν τις απαιτή¬ 
σεις στις οποίες πρέπει να ανταποκρίνεται το προϊόν από 
άποψη υγείας και ασφάλειας προκειμένου να διατίθεται 
στο εμπόριο. 

3. Εάν δεν υπάρχουν οι ειδικές εθνικές ρυθμίσεις που 
αναφέρονται στην παράγραφο 2, η συμφωνία ενός προϊό¬ 
ντος προς τη γενική επιταγή ασφαλείας κρίνεται βάσει 
των μη υποχρεωτικών, εναρμονισμένων προς ευρωπαϊκά, 
εθνικών προτύπων ή, εφόσον υπάρχουν, των κοινοτικών 
τεχνικών προδιαγραφών ή, ελλείψει αυτών, των υφιστα¬ 
μένων ελληνικών προτύπων, των κανόνων ορθής συμπερι¬ 
φοράς όσον αφορά την υγεία και την ασφάλεια οι οποίοι 
ισχύουν στο συγκεκριμένο τομέα, ή ακόμη των τεχνικών 
και τεχνολογικών γνώσεων καθώς και της ασφάλειας την 
οποία μπορούν ευλόγως να αναμένουν οι καταναλωτές. 

4. Οι διατάξεις της παραγράφου 5, του άρθρου 7 του Ν. 
2251 /94 εφαρμόζονται και για προϊόντα τα οποία, παρ’ 
όλο ότι ανταποκρίνονται προς τα προβλεπόμενα από τις 
παραγράφους 1, 2 και 3 του παρόντος άρθρου, αποδει- 
κνύεται ότι είναι επικίνδυνα για την υγεία και την ασφάλεια 
των καταναλωτών. 

Άρθρο 6 

1 Ο έλεγχος της ασφάλειας των καταναλωτικών προϊό¬ 
ντων που υπάγονται στις διατάξεις της παρούσης διενερ- 
γείται σύμφωνα με τις διατάξεις του άρθρου 7 της παρού¬ 
σας και ανατίθεται στην αρμόδια υπηρεσία του Υπουρ¬ 
γείου Ανάπτυξης, πλην των ειδικών προϊόντων, για τα 
οποία βάσει διατάξεων της κειμένης νομοθεσίας ορίζεται 
άλλη αρμόδια αρχή, 

2. Για την εφαρμογή του συστήματος της ταχείας 
ανταλλαγής πληροφοριών ορίζονται ως σημεία επαφής με 


1008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


την Επιτροπή Ευρωπαϊκής Ένωσης η αρμόδια υπηρεσία 
του Υπ. Ανάπτυξης για τα μη εδώδιμα προϊόντα, το δε Γε¬ 
νικό Χημείο του Κράτους για τα τρόφιμα. 

3. Οι αρμόδιες αρχές της παρ. 2, όταν λαμβάνουν ή απο¬ 
φασίζουν να λάβουν επείγοντα μέτρα για να εμποδίσουν ή 
να περιορίσουν ή να υποβάλουν σε ιδιαίτερους όρους την 
εμπορία ή την μετέπειτα χρήση ενός προϊόντος ή μιας 
παρτίδας προϊόντος στην ελληνική επικράτεια λόγω του 
σοβαρού και άμεσου κινδύνου που παρουσιάζουν για την 
υγεία και την ασφάλεια των καταναλωτών ενημερώνουν 
επειγόντως την Επιτροπή, εφόσον η υποχρέωση αυτή δεν 
προβλέπεται στα πλαίσια άλλων κοινοτικών πράξεων σύμ¬ 
φωνα με τη διαδικασία που ορίζεται στα άρθρα 8,9,10 και 
11 της οδηγίας 92/59/ΕΟΚ (ΕΕ 1_ 228/24 της 11.8.92) και 
στο άρθρο 9 της παρούσας. 

4. Προσαρτάται και αποτελεί αναπόσπαστο μέρος της 
παρούσας το κατωτέρω παράρτημα που έχει ως ακολού¬ 
θως: 

ΠΑΡΑΡΤΗΜΑ 

ΛΕΠΤΟΜΕΡΕΙΣ ΔΙΑΔΙΚΑΣΙΕΣ ΓΙΑ ΤΗΝ ΕΦΑΡΜΟΓΗ ΤΟΥ 
ΚΟΙΝΟΤΙΚΟΥ ΣΥΣΤΗΜΑΤΟΣ ΤΑΧΕΙΑΣ ΑΝΤΑΛΛΑΓΗΣ 
ΠΛΗΡΟΦΟΡΙΩΝ ΠΟΥ ΠΡΟΒΛΕΠΕΤΑΙ ΑΠΟ ΤΟ ΑΡΘΡΟ 8 
ΤΗΣ ΟΔΗΓΙΑΣ 92/59/ΕΟΚ 

1. Το σύστημα καλύπτει τα προϊόντα στην αγορά όπως 
ορίζονται στο άρθρο 2 στοιχείο α) της οδηγίας. 

Δεν αφορά τα φαρμακευτικά προϊόντα, τα οποία διέπο- 
νται από τις οδηγίες 75/319/ΕΟΚ και 81/851/ΕΟΚ κα¬ 
θώς και τα ζώα, για τα οποία ισχύει η οδηγία 82/894/ΕΟΚ, 
και τα προϊόντα ζωικής προέλευσης, στο μέτρο που καλύ¬ 
πτονται από την οδηγία 89/662/ΕΟΚ και το σύστημα για 
τις καταστάσεις έκτακτης ανάγκης λόγω ακτινοβολιών 
που καλύπτει την εκτεταμένη μόλυνση των προϊόντων 
(απόφαση 87/600/Ευρατόμ), διότι υπόκεινται σε ισοδύ¬ 
ναμες διαδικασίες κοινοποίησης. 

2. Το σύστημα αποσκοπεί κυρίως στην ταχεία ανταλ¬ 
λαγή πληροφοριών σε περίπτωση σοβαρού και άμεσου 
κινδύνου για την υγεία και την ασφάλεια των καταναλω¬ 
τών. Δεν είναι δυνατόν να καθιερωθούν ακριβή κριτήρια 
σχετικά με το τι ακριβώς αποτελεί άμεσο και σοβαρό κίν¬ 
δυνο. Για το λόγο αυτό οι εθνικές αρχές θα πρέπει να κρί¬ 
νουν κάθε συγκεκριμένη περίπτωση ανάλογα με τα εγ¬ 
γενή χαρακτηριστικά της. Πρέπει να σημειωθεί ότι, επειδή 
το άρθρο 8 της οδηγίας αφορά τους άμεσους κινδύνους 
που διατρέχουν οι καταναλωτές από ένα προϊόν, δεν λαμ- 
βάνονται υπόψη τα προϊόντα που παρουσιάζουν πιθανούς 
μακροπρόθεσμους κινδύνους, για τους οποίους απαιτεί¬ 
ται μελέτη ενδεχόμενων τεχνολογικών μεταβολών μέσω 
οδηγιών και προτύπων. 

3. Από τη στιγμή που εντοπίζεται ένας σοβαρός και άμε¬ 
σος κίνδυνος, η εθνική αρχή ζητεί, στο μέτρο του εφικτού 
και του σκόπιμου, τη γνώμη του παραγωγού ή του διανο¬ 
μέα του συγκεκριμένου προϊόντος. Οι απόψεις τους, κα¬ 
θώς και οι πληροφορίες που γνωστοποιούν μπορούν να 
αποβαίνουν χρήσιμες τόσο στις διοικήσεις των κρατών με¬ 
λών όσο και στην Επιτροπή για τον καθορισμό των μέτρων 
που πρέπει να ληφθούν και για να διασφαλισθεί ότι ο κα¬ 
ταναλωτής θα προστατευθεί με την ελάχιστη δυνατή ανα¬ 
στάτωση στο εμπόριο. Γ ια το σκοπό αυτό, τα κράτη μέλη 
πρέπει να επιδιώκουν την απόκτηση όσο το δυνατόν πε¬ 
ρισσότερων πληροφοριών για τα προϊόντα και για τη φύση 


του κινδύνου, φροντίζοντας να συνδυάζουν αυτόν το 
στόχο με την ταχύτητα της απόκτησης των πληροφοριών 
αυτών. 

4. Από τη στιγμή που ένα κράτος μέλος εντοπίζει ένα 
σοβαρό και άμεσο κίνδυνο, τα αποτελέσματα του οποίου 
εκτείνονται ή θα μπορούσαν να επεκταθούν πέραν του 
εδάφους του, και έχουν ληφθεί ή έχουν αποφασιστεί μέ¬ 
τρα, ενημερώνει αμέσως την Επιτροπή. Στην περίπτωση 
αυτή, το κράτος μέλος αναφέρει ότι οι πληροφορίες αυτές 
κοινοποιήθηκαν στην Επιτροπή βάσει του άρθρου 8 της 
οδηγίας. Η σχετική κοινοποίηση περιέχει τις διαθέσιμες 
διευκρινίσεις, ιδιαιτέρως δε, όσον αφορά: 

α) Τις πληροφορίες για την αναγνώριση του προϊό¬ 
ντος· 

β) ποιος είναι ο κίνδυνος που παρουσιάζει, συμπεριλαμ¬ 
βανομένων των αποτελεσμάτων οιωνδήποτε δοκιμών ή 
αναλύσεων, που συμβάλλουν στην εκτίμηση του μεγέ¬ 
θους του κινδύνου· 

γ) ποια είναι η φύση των μέτρων που έχουν ληφθεί ή 
έχουν αποφασιστεί· 

δ) πληροφορίες για την αλυσίδα διανομής, όταν υπάρχει 
δυνατότητα να συγκεντρωθούν, 

Οι πληροφορίες αυτές πρέπει να διαβιβάζονται γρα- 
πτώς, κατά προτίμηση με τέλεξ ή τέλεφαξ, μπορεί όμως 
να προηγείται τηλεφωνική επικοινωνία με την Επιτροπή. 
Πρέπει να υπενθυμιστεί ότι η ταχύτητα με την οποία διαβι¬ 
βάζεται η πληροφορία είναι κρίσιμης σημασίας για το σύ¬ 
στημα. 

5. Με την επιφύλαξη του σημείου 4, τα κράτη μέλη μπο¬ 
ρούν κατά περίπτωση να διαβιβάσουν πληροφορίες στην 
Επιτροπή κατά το στάδιο που προηγείται της απόφασης 
για τα μέτρα που πρέπει να ληφθούν. Πράγματι η άμεση 
επαφή με αυτήν, μόλις διαπιστωθεί ένας κίνδυνος ή υπάρ¬ 
χουν υπόνοιες για έναν κίνδυνο, μπορεί να διευκολύνει τη 
λήψη προληπτικών μέτρων. 

6. Εάν ένα κράτος μέλος θεωρεί ορισμένες πληροφο¬ 
ρίες εμπιστευτικού χαρακτήρα, πρέπει να το διευκρινήσει 
και να αιτιολογήσει το αίτημά του να παραμείνουν οι πλη¬ 
ροφορίες αυτές εμπιστευτικές, λαμβάνοντας υπόψη 
όμως ότι η ανάγκη να ληφθούν αποτελεσματικά μέτρα για 
την προστασία των καταναλωτών, υπερισχύει συνήθως 
της τήρησης του εμπιστευτικού χαρακτήρα. Πάντως, 
υπενθυμίζεται ότι λαμβάνεται πρόνοια σε όλες τις περι¬ 
πτώσεις, τόσο από την Επιτροπή όσο και από τα μέλη του 
αρμόδιου δικτύου στα κράτη μέλη, για να αποφεύγεται η 
άσκοπη κοινολόγηση πληροφοριών που μπορεί να βλάψει 
το σήμα ενός προϊόντος ή μιας σειράς προϊόντων. 

7. Η Επιτροπή ελέγχει αν οι ληφθείσες πληροφορίες εί¬ 
ναι σύμφωνες με το άρθρο 8 της οδηγίας, έρχεται σε 
επαφή με το κοινοποιούν κράτος μέλος, εάν χρειάζεται 
και τις διαβιβάζει επειγόντως με τέλεξ ή τέλεφαξ στις αρ¬ 
μόδιες αρχές των υπόλοιπων κρατών μελών, με αντίγραφο 
σε κάθε μόνιμη αντιπροσωπεία- παράλληλα με την απο¬ 
στολή του τέλεξ, μπορεί να υπάρξει και τηλεφωνική 
επαφή με τις εν λόγω αρχές. Η Επιτροπή μπορεί επίσης να 
έλθει σε επαφή με το κράτος το φερόμενο ως κράτος κα¬ 
ταγωγής του προϊόντος, για να προβεί στους αναγκαίους 
ελέγχους. 

8. Ταυτόχρονα η Επιτροπή, εφόσον το κρίνει αναγκαίο 
και για να συμπληρώσει τις πληροφορίες που έλαβε, μπο¬ 
ρεί, υπό εξαιρετικές περιστάσεις, να προβεί σε έρευνα με 
δική της πρωτοβουλία, ή/και να συγκαλέσει την επιτροπή 

έκτακτης ανάγκης που προβλέπεται στο άρθρο 10 παρά¬ 
γραφος 1 της οδηγίας. 

Σε περίπτωση παρόμοιας έρευνας, τα κράτη μέλη πρέ¬ 
πει να παρέχουν στην Επιτροπή τα ζητούμενα στοιχεία 
κατά το μέτρο του δυνατού. 

9. Τα λοιπά κράτη μέλη καλούνται, εφόσον είναι δυνα¬ 
τόν, να ενημερώνουν την Επιτροπή, το συντομότερο δυ¬ 
νατόν, για τα ακόλουθα: 

α) ότι το προϊόν έχει διατεθεί στην αγορά τους· 

β) συμπληρωματικές πληροφορίες που έχουν για το συ¬ 
γκεκριμένο κίνδυνο, συμπεριλαμβανομένων των αποτελε¬ 
σμάτων οιωνδήποτε δοκιμών ή αναλύσεων για την αξιολό¬ 
γηση του μεγέθους του κινδύνου, 
και ούτως ή άλλως πρέπει να ενημερώνουν την Επιτροπή, 
όσο το δυνατόν συντομότερα, για τα ακόλουθα· 

γ) τα μέτρα που έχουν ληφθεί ή αποφασιστεί, όπως 
αυτά που αναφέρονται στο άρθρο 8 παράγραφος 1 της 
οδηγίας- 

δ) πότε ανευρέθη το προϊόν που αναφέρουν οι πληρο¬ 
φορίες στο έδαφός τους χωρίς όμως να ληφθοϋν ή να 
αποφασιστοϋν μέτρα καθώς και το λόγο για τον οποίο δεν 
ελήφθησαν μέτρα. 

10. Η Επιτροπή μπορεί, με βάση την εξέλιξη της συγκε¬ 
κριμένης περίπτωσης και τις πληροφορίες που έχει από τα 
κράτη μέλη σύμφωνα με το προηγούμενο σημείο 9, να συ- 
γκαλέσει την προαναφερόμενη επιτροπή έκτακτης ανά¬ 
γκης ούτως ώστε να ανταλλαγούν απόψεις για τα αποτε¬ 
λέσματα και για την αξιολόγηση των μέτρων που έχουν λη¬ 
φθεί. Η επιτροπή έκτακτης ανάγκης μπορεί επίσης να συ¬ 
γκληθεί εφόσον το ζητήσει αντιπρόσωπος ενός κράτους 
μέλους. 

11. Η Επιτροπή, μέσω των δικών της εσωτερικών διαδι¬ 
κασιών συντονισμού, πρέπει να προσπαθεί: 

α) να αποφεύγει την άνευ λόγου επανάληψη των κοινο¬ 
ποιήσεων 

β) να χρησιμοποιεί σε όλη της την έκταση τις γνώσεις 
και την πείρα που διαθέτει - 

γ) να κρατεί τις άλλες ενδιαφερόμενες υπηρεσίες πλή¬ 
ρως ενήμερες - 

δ) να διασφαλίζει ότι οι συζητήσεις που πραγματοποιού¬ 
νται στις διάφορες επιτροπές διεξάγονται σύμφωνα με το 
άρθρο 10 της οδηγίας. 

12. Όταν ένα κράτος μέλος προτίθεται, εκτός από τα 
άμεσα μέτρα που έλαβε ή αποφάσισε λόγω σοβαρών και 
άμεσων κινδύνων, να τροποποιήσει τις γενικές ρυθμίσεις 
του με την έκδοση τεχνικών προδιαγραφών, πρέπει να τις 
κοινοποιήσει στην Επιτροπή ενόσω αυτές βρίσκονται στο 
στάδιο του σχεδίου, σύμφωνα με τις οδηγία 83/189/ΕΟΚ, 
αναφέροντας, εάν κρίνει σκόπιμο, τους έκτακτους λόγους 
που προβλέπονται στο άρθρο 9 παράγραφος 3 της εν 
λόγω οδηγίας. 

13. Η επιτροπή έκτακτης ανάγκης, για να έχει πλήρη 
άποψη της κατάστασης, πρέπει να ενημερώνεται περιο¬ 
δικά σχετικά με όλες τις κοινοποιήσεις που παραλαμβάνο- 
νται και για τη συνέχεια που τους δίδεται. Σχετικά με τα 
σημεία 8 και 10 παραπάνω, στις περιπτώσεις εκείνες οι 
οποίες εμπίπτουν στο πεδίο εφαρμογής των διαδικασιών 
ή/ και των επιτροπών που προβλέπονται από την κοινοτική 
νομοθεσία η οποία διέπει ειδικά προϊόντα ή τομείς προϊό¬ 
ντων, τα εν λόγω σημεία αφορούν και τις επιτροπές αυτές. 
Στις περιπτώσεις εκείνες που δεν συμμετέχει η επιτροπή 
έκτακτης ανάγκης και δεν προβλέπονται βάσει της παρα¬ 


γράφου 11 στοιχείο δ), ενημερώνονται τα κέντρα επαφής 
για κάθε ανταλλαγή απόψεως σε άλλες επιτροπές. 

14. Προς το παρόν υπάρχουν δύο δίκτυα κέντρων επα¬ 
φής: το δίκτυο που αφορά τα προϊόντα διατροφής και το 
δίκτυο που αφορά τα προϊόντα εκτός των ειδών διατρο¬ 
φής. Ο κατάλογος των κέντρων επαφής και των αρμοδίων 
υπαλλήλων για τα δύο δίκτυα, με τους αριθμούς τηλεφώ¬ 
νου, τέλεξ και τέλεφαξ και τις διευθύνσεις, είναι εμπι- 
στευτικός και διανέμεται μόνον στα μέλη του δικτύου. Ο 
κατάλογος αυτός επιτρέπει την πραγματοποίηση επαφών 
με την Επιτροπή και μεταξύ των κρατών μελών έτσι ώστε 
να διευκολύνεται η διασαφήνιση λεπτομερειών. Όταν από 
επαφές του είδους αυτού μεταξύ κρατών μελών, προκύ¬ 
πτουν νέες πληροφορίες γενικού ενδιαφέροντος, το κρά¬ 
τος μέλος που είχε την πρωτοβουλία της διμερούς επα¬ 
φής ενημερώνει σχετικά την Επιτροπή. Μόνον οι πληρο¬ 
φορίες που παραλαμβάνσνται ή επιβεβαιώνονται μέσω 
των κέντρων επαφής των κρατών μελών, μπορούν να θεω¬ 
ρούνται ότι λαμβάνονται με τη διαδικασία της ταχείας 
ανταλλαγής πληροφοριών. 

Κάθε χρόνο, η Επιτροπή συντάσσει απολογισμό περί 
της αποτελεσματικότητας του δικτύου, των αναγκαίων 
βελτιώσεων και της προόδου που έχει σημειωθεί στην τε¬ 
χνολογία των επικοινωνιών μεταξύ των αρχών που είναι 
επιφορτισμένες με την εκτέλεση. 

Άρθρο 7 

1. Για τους σκοπούς του άρθρου 6 παρ. 2, οι αρμόδιες 
υπηρεσίες μπορούν να λαμβάνουν, ανάλογα με τη σοβα¬ 
ρότητα του κινδύνου, τα ενδεδειγμένα μέτρα που απο¬ 
σκοπούν ιδίως: 

α) στη διενέργεια, έστω και μετά τη διάθεση ενός προϊό¬ 
ντος στην αγορά ως ασφαλούς, καταλλήλων ελέγχων των 
χαρακτηριστικών ασφαλείας του προϊόντος, σε επαρκή 
κλίμακα, μέχρι το τελευταίο στάδιο της χρήσης ή της κα¬ 
τανάλωσής του, 

β) στη συγκέντρωση όλων των αναγκαίων πληροφοριών 
από τα ενδιαφερόμενο μέρη, 

γ) στη λήψη δειγμάτων ενός προϊόντος ή μιας σειράς 
προϊόντων για να υποβληθούν σε έλεγχο σχετικά με την 
ασφάλειά τους, 

δ} στην επιβολή προϋποθέσεων για τη διάθεση ενός 
προϊόντος στην αγορά, ούτως ώστε να το καταστήσουν 
ασφαλές και την απαίτηση αναγραφής στο προϊόν κατάλ¬ 
ληλων προειδοποιήσεων για τους τυχόν κινδύνους που 
παρουσιάζει, 

ε) στην υποχρέωση έγκαιρης και κατάλληλης ενημέρω¬ 
σης, ακόμα και με τη δημοσίευση ειδικών προειδοποιή¬ 
σεων, των προσώπων που ενδέχεται να εκτεθούν στον 
κίνδυνο που απορρέει από ένα προϊόν, για τον κίνδυνο 
αυτό, 

στ) στην προσωρινή απαγόρευση, κατά το διάστημα που 
απαιτείται για τη διενέργεια των διαφόρων ελέγχων, της 
προμήθειας, της πρότασης προμήθειας ή της έκθεσης 
ενός προϊόντος ή μιας παρτίδας προϊόντων, όταν υπάρ¬ 
χουν σαφείς και συγκλίνουσες ενδείξεις για τον επικίν¬ 
δυνο χαρακτήρα τους, 

ζ) στην απαγόρευση διάθεσης στην αγορά ενός προϊό¬ 
ντος ή μιας παρτίδας προϊόντων που αποδεικνύονται επι¬ 
κίνδυνα, και στη θέσπιση των απαιτουμένων συνοδευτι¬ 
κών μέτρων προκειμένου να εξασφαλιστεί η τήρηση της 
απαγόρευσης αυτής, 

η) στην αποτελεσματική και άμεση διοργάνωση της 
απόσυρσης ενός επικινδύνου προϊόντος ή μιας επικίνδυ¬ 
νης παρτίδας προϊόντων που έχουν ήδη διατεθεί στην 
αγορά και, εν ανάγκη, της καταστροφής τους υπό κατάλ¬ 
ληλες συνθήκες. 

Τα προαναφερθέντα μέτρα εφαρμόζονται σε συνδυα¬ 
σμό με τις διατάξεις της παραγράφου 5, του άρθρου 7 του 
Ν. 2251/94 και τις διατάξεις περί αρμοδιοτήτων του Ανω- 
τάτου Χημικού Συμβουλίου. 

2. Τα αναφερόμενα στην προηγούμενη παράγραφο μέ¬ 
τρα απευθύνονται, ανάλογα με την περίπτωση: 
α) στο παραγωγό, 

β) στους διανομείς, στα πλαίσια των αντιστοίχων δρα¬ 
στηριοτήτων τους, και ιδίως σοτ πρόσωπο που είναι υπεύ¬ 
θυνο για την πρώτη διανομή στην ελληνική αγορά, 
γ) σε κάθε άλλο πρόσωπο, όταν κρίνεται αναγκαία η συ¬ 
νεργασία του στο πλαίσιο των ενεργειών που αναλαμβά¬ 
νονται για να αποφευχθούν οι κίνδυνοι που απορρέουν 
από ένα προϊόν. 

Άρθρο 8 

Οι υπάλληλοι και το προσωπικό των υπηρεσιών του άρ¬ 
θρου 6 απαγορεύεται να κοινολογούν πληροφορίες που 
συλλέγονται σύμφωνα με τις διατάξεις της παρούσης και 
οι οποίες, λόγω της φύσεώς τους, καλύπτονται από το 
επαγγελματικό απόρρητο, εκτός από τις πληροφορίες 
που αφορούν τα χαρακτηριστικά ασφαλείας ενός συγκε¬ 
κριμένου προϊόντος, των οποίων επιβάλλεται η κοινολό- 
γηση, εάν το απαιτούν οι περιστάσεις, προκειμένου να 
προστατευθεί η υγεία και η ασφάλεια των προσώπων. 

Άρθρο 9 

1. Οι αποφάσεις που λαμβάνουν οι υπηρεσίες δυνάμει 
της παρούσης και οι οποίες περιορίζουν τη διάθεση στην 
αγορά ενός συγκεκριμένου προϊόντος, ή επιβάλλουν την 
απόσυρσή του από την αγορά, πρέπει να είναι επαρκώς αι¬ 
τιολογημένες. Οι αποφάσεις αυτές κοινοποιούνται, το συ¬ 
ντομότερο δυνατόν, στο ενδιαφερόμενο μέρος, και ανα¬ 
φέρουν τα προβλεπόμενα από την ισχύουσα νομοθεσία 
ένδικα μέσα, καθώς και τις προθεσμίες εντός των οποίων 
είναι δυνατόν να ασκηθούν αυτά, σύμφωνα με τις διατά¬ 
ξεις της κείμενης νομοθεσίας. 

2. Στο μέτρο του δυνατού, ζητείται από τα ενδιαφερό¬ 
μενο μέρη να παρουσιάσουν τις απόψεις τους πριν τη λήξη 
των μέτρων. Εάν, λόγω του επείγοντα χαρακτήρα των λη- 
πτέων μέτρων, δεν πραγματοποιηθεί προκαταβολικά δια- 
βούλευση, αυτή πρέπει να πραγματοποιείται, εν ευθέτω 
χρόνω, μετά τη λήψη των μέτρων. 

3. Η λήψη των μέτρων συνοδεύεται από κατάλληλη ενη¬ 
μέρωση του κοινού ώστε να παροτρύνονται οι διανομείς 
και οι καταναλωτές να συμβάλλουν στην εφαρμογή τους. 

Άρθρο 10 

1. Με την επιφύλαξη των διατάξεων που ποινικού ή Αγο- 
ρανομικού Κώδικα ή άλλων ειδικών διατάξεων, επιβάλλο¬ 
νται οι διοικητικές κυρώσεις που προβλέπει το άρθρο 14 
παράγραφος 3 του Ν. 2251/94, σε οποιονδήποτε. 
α) παραβιάζει τις διατάξεις του άρθρου 4 της παρούσης, 
β) δε συμμορφώνεται προς τα μέτρα που ορίζει το άρ¬ 
θρο 7 της παρούσης και ιδίως: 

ϊ) κατασκευάζει, εισάγει, εξάγει, διαθέτει στην αγορά 
ένα προϊόν για το οποίο έχει επιβληθεί απαγόρευση, 


ϋ) παραλείπει να προειδοποιεί και να ενημερώνει 
έγκαιρα και κατάλληλα τους καταναλωτές για τις επιβαλ¬ 
λόμενες προφυλάξεις κατά τη χρήση ενός προϊόντος, 
ϋί) δεν προχωρεί στην υποδεικνυόμενη από τις κρατικές 
αρχές και εντός των προβλεπομένων προθεσμιών αντικα¬ 
τάσταση ή τροποποίηση ενός προϊόντος, 
ίν) δεν προχωρεί στην απόσυρση ή την καταστροφή 
ενός προϊόντος, 

ν) δε συμμορφώνεται προς τα μέτρα έκτακτης ανάγκης 
που λαμβάνονται για την αντιμετώπιση ενός άμεσου και 
σοβαρού κινδύνου που παρουσιάζει ένα προϊόν, 
νί) δε συμμορφώνεται προς τα μέτρα περιοριστικού χα¬ 
ρακτήρα σχετικά με τη διάθεση προϊόντος που ενδέχεται 
να παρουσιάσει άμεσο και σοβαρό κίνδυνο. 

Άρθρο 11 

1. Οι διατάξεις της παρούσας εφαρμόζονται ανεξάρ¬ 
τητα από τις διατάξεις του άρθρου 6 του Ν. 2251/94 για 
την ευθύνη του παραγωγού για ελαττωματικά προϊόντα. 

2. Από την έναρξη ισχύος της παρούσης καταργείται 
κάθε αντίθετη διάταξη. 

Άρθρο 12 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως 

Αθήνα, 15 Φεβρουάριου 1995 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΓΊΑΝΝΟΣ ΠΑΓΙΑΝΤΩΝΙΟΥ ΑΑΕΞ. ΠΑΠΑΔΟΠΟΥΛΟΣ 
-♦- 

Αριθ. οικ. 4876/204 ( 4 ) 

Ανάθεση αρμοδιοτήτων στην Υφυπουργό Περιβάλλοντος, 
Χωροταξίας και Δημοσίων Έργων Ελισσάβετ Παπα- 
ζώη. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Του άρθρου 22 παρ. 2 περ. γ' του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α/85). 

3. Του Π.Δ. 51/88 «Οργανισμός Υπουργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 19/Α/ 
88), όπως τροποποιήθηκε με τα Π.Δ. 255/89 (ΦΕΚ 1221/ 
Α/89) και 207/Α/91) (ΦΕΚ 78/Α/91). 

4. Του Π.Δ. 26/96 «Διορισμός Υπουργών. Αναπληρωτή 
Υπουργού και Υφυπουργών» (ΦΕΚ 18/Α/96), με το οποίο 
διορίσθηκε Υφυπουργός Περιβάλλοντος, Χωροταξίας και 
Δημοσίων Έργων η Ελισάβετ Παπαζώπ 

5. Του Π.Δ. 28/93 «Καθορισμός αρμ.' -ιοτήτων που δια¬ 
τηρούνται από τον Υπουργό και τις Περ,υ ερειακές Υπηρε¬ 
σίες διανομαρχιακού επιπέδου του Υπο.ιργείου Περιβάλ¬ 
λοντος, Χωροταξίας και Δημοσίων Έργων» (ΦΕΚ 9/Α/ 
93). 

6. Του άρθρου 27 του Ν. 2081/92 (ΦΕΚ 154/Α/92) με 
το οποίο προστέθηκε άρθρο 29 Α στο Ν. 1558/85 και το 
γεγονός ότι από την παρούσα απόφαση δεν προκαλείται 

δαπάνη οε βάρος του κρατικού προϋπολογισμού, αποφα¬ 
σίζουμε: 

Άρθρο 1 

Στην Υφυπουργό Περιβάλλοντος, Χωροταξίας και Δη¬ 
μοσίων Έργων, Ελισάβετ Παπαζώη, αναθέτουμε: 

α) Την άσκηση όλων των αρμοδιοτήτων που αφορούν 
στις σχέσεις του Υπουργείου Περιβάλλοντος, Χωροταξίας 
και Δημοσίων Έργων με την Ευρωπαϊκή Ένωση και τους 
Διεθνείς Οργανισμούς, όπως οι αρμοδιότητες αυτές ανα- 
φέρονται στο άρθρο 14 του Π.Δ. 51/88. 

β) Την άσκηση όλων των αρμοδιοτήτων που ασκούνται 
κάθε φορά από τη Δ/νση Χωροταξίας, όπως οι αρμοδιότη¬ 
τες αυτές αναφέρονται στο άρθρο 4 του Π.Δ. 51/88. 

γ) Την άσκηση όλων των αρμοδιοτήτων που ασκούνται 
κάθε φορά από τα Τμήματα Διαχείρισης Φυσικού Περι¬ 
βάλλοντος και Νερών της Δ/νσης Περιβαλλοντικού Σχε- 
διασμού, όπως οι αρμοδιότητες αυτές αναφέρονται στο 
άρθρο 2 του Π.Δ. 51/88. 

δ) Την άσκηση όλων των αρμοδιοτήτων που ασκούνται 
κάθε φορά από τη Δ/νση Οικιστικής Πολιτικής και Κατοι¬ 
κίας, όπως οι αρμοδιότητες αυτές αναφέρονται στο άρθρο 
6 του Π.Δ. 51/88. 

ε) Την άσκηση των αρμοδιοτήτων όλων των θεμάτων 
που ασκούνται από το Τμήμα Παραδοσιακών Οικισμών της 
Δ/νσης Πολεοδομικού Σχεδιασμού, όπως οι αρμοδιότες 
αυτές αναφέρονται στο γ' εδάφιο της παρ. 2 του άρθρου 5 
του Π.Δ. 51/88. 

στ) Την άσκηση των αρμοδιοτήτων επί όλων των θεμά¬ 
των που ασκούνται από τη Διεύθυνση Εκπαίδευσης, όπως 
οι αρμοδιότητες αυτές αναφέρονται στο Π.Δ. 207/91 
(ΦΕΚ 98/Α/91). 

ζ) Την αρμοδιότητα σε όλα τα θέματα επιχορηγήσεων, 
διάθεσης πιστώσεων, εποπτείας και ελέγχου που αναιρέ- 
ρονται α) στη Δημόσια Επιχείρηση Πολεοδομίας και Στέ¬ 
γασης «ΔΕΠΟΣ» (Π.Δ. 190/88 ΦΕΚ 82/Α/88 και Π.Δ. 
811/80 ΦΕΚ 198/Α/80) και β) στον Οργανισμό Κτηματο¬ 
λογίου και Χαρτογραφήσεων Ελλάδας (ΟΚΧΕ) (Ν. 
1 647/86 ΦΕΚ 141/Α/86 και Ν. 1957/91 ΦΕΚ334/Α/91), 
επιφυλασσομένων των αρμοδιοτήτων που έχουν μεταβι- 
βασθεί σε άλλα όργανα. 

η) Την αρμοδιότητα επί θεμάτων της Υπηρεσίας Κτημα¬ 
τολογίου και Χαρτογραφήσεων Ελλάδας (άρθρο 6 του Ν. 
1647/86 ΦΕΚ 141/Α/86). 

Άρθρο 2 

Στις ανατιθέμενες ως άνω αρμοδιότητες της Υφυπουρ¬ 
γού περιλαμβάνονται και οι κοινοβουλευτικές αρμοδιότη¬ 
τες, πλην της νομοθετικής πρωτοβουλίας, οι αρμοδιότη¬ 
τες πρότασης για την έκδοση και υπογραφή κανονιστικών 
και ατομικών διαταγμάτων, έκδοσης κανονιστικών και 
ατομικών αποφάσεων, καθώς και της συνυπογραφής κοι¬ 
νών πράξεων, αποφάσεων και διαταγμάτων με άλλους 
Υπουργούς ή Υφυπουργούς. 

Άρθρο 3 

Ο Υπουργός Περιβάλλοντος, Χωροταξίας και Δημοσίων 
Έργων προσδιορίζει και εκφράζει την πολιτική του 
Υπουργείου στο πλαίσιο των αποφάσεων του Υπουργικού 
Συμβουλίου και των λοιπών συλλογικών Κυβερνητικών ορ¬ 
γάνων και συντονίζει και εποπτεύει την εφαρμογή της πο¬ 
λιτικής αυτής. 


Άρθρο 4 

Η εκπροσώπηση στους Διεθνείς Οργανισμούς και την 
Ευρωπαϊκή Ένωση στην Υφυπουργό Περιβάλλοντος, Χω¬ 
ροταξίας και Δημοσίων Έργων. Η αρμοδιότητα αυτή μπο¬ 
ρεί να ασκείται παραλλήλους και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Φεβρουάριου 1996 

Ο ΠΡΩΘΥΠΟΥΡΓΟΣ 

ΚΩΣΤΑΣ ΣΗΜΙΤΗΣ 

Ο ΥΠΟΥΡΓΟΙ 

ΠΕΡΙΒ/ΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 
Κ. ΛΑΛΙΩΤΗΣ 

- ► - 

Αριθ. 3004/9/4 στ (5) 

Προκήρυξη χρηματικής αμοιβής για την σύλληψη δραστών 
αξιοποίνων πράξεων. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις της παρ. 7 του άρθρου 39 του Ν. 
1481/84 «Οργανισμός Υπουργείου Δημόσιας Τάξης» 
όπως συμπληρώθηκε με την παραγρ. 9 του άρθρου 1 του 
Ν. 1590/1986 «Τροποποίηση διατάξεων του Ν. 1481/ 
1994 Οργανισμός Υπουργείου Δημόσιας Τάξης και άλλες 
διατάξεις». 

2. Το άρθρο 29Α του Ν. 1558/1985 όπως προστέθηκε 
με Ν. 2081/1992. 

3. Τις διατάξεις του ΠΔ 137/26.4.1986 (Α-51) «Συ¬ 
γκρότηση της Γενικής Γραμματείας Δημόσιας Τάξης». 

4. Τις διατάξεις της υπ’ αριθ. 7004/3/12λε από 

10.8.1995 (ΦΕΚ 724/23.8.1995 τεύχος 8 ) απόφαση του 
ΥΔΤ «Μεταβίβαση αρμοδιοτήτων στον Γ ενικό Γ ραμματέα, 
τον Αρχηγό της Ελληνικής Αστυνομίας, τους Προϊσταμέ¬ 
νους των κλάδων και άλλα όργανα του Υπουργείου Δημό¬ 
σιας Τάξης». 

5. Την υπ’ αριθ. 1047/4/46στ από 29.1.1996 αναφορά 
της ΔΑΑ/ΥΔΑ/!ο. 

6. Το υπ’ αριθ. 3004/9/4α από 29.1.1996 έγγραφο της 
ΔΔΑ/ΥΔΤ. 

7. Το γεγονός ότι από τις δ/ξεις της παρούσας απόφα¬ 
σης προκαλούνται εφ’ άπαξ δαπάνες ύψους 200.000.000 
δρχ. ή που θα αντιμετωπισθούν από τις πιστώσεις του ΚΑΕ 
0872 του εκτελούμενου προϋπολογισμού εξόδων ειδικού 
φορέα (Ε.Φ.) 43110 ΕΛΛΗΝΙΚΗΣ ΑΣΤΥΝΟΜΙΑΣ σύμ¬ 
φωνα με την υπ’ αριθ. 2009282/14.2.1996 απόφασης 
Υπουργού Οικονομικών. 

1. Προκηρύσσουμε χρηματική αμοιβή σε οποιονδήποτε 
θα παράσχει στοιχεία και πληροφορίες σε αρμόδια Αρχή 
που θα οδηγήσουν στην αποκάλυψη και σύλληψη των 
αγνώστων δραστών οι οποίοι δρώντες από κοινού την 

25.1.1996 καΓώρα 22.30 στο Νέο Ψυχικό Αττικής απήγα- 
γαν καθ’ ον χρόνον εστάθμευε το ΙΧΕ αυτοκίνητό της 
έμπροσθεν της οικίας της ΚΟΥΚΕΑ Γεωργίας του Παναγι¬ 
ώτη και της Αναστασίας γεν. 1972 στην Αθήνα κάτοικο Ν. 
Ψυχικού Αττικής. Μυστράλ 4, καθηγήτρια Γαλλικών και 
κατακράτησαν αυτήν μέχρι την 3.30 ώρα της 29.1.1996 
οπότε και την απελευθέρωσαν αφού απαίτησαν και έλα- 



βαν ως λύτρα το χρηματικό ποσό των σαράντα εννέα 
εκατομμυρίων τετρακοσίων χιλιάδων δραχμών 
(49.400.000). 

2. Η αμοιβή καθορίζεται σε διακόσια εκατομμύρια 
(200.000.000) δραχμές η δε ανωνυμία των μελλόντων να 
παράσχουν πληροφορίες θα εξασφαλισθεί απόλυτα ένα¬ 
ντι κάθε αρχής και οποιουδήποτε τρίτου. 


3. Η ανωτέρω αμοιβή θα καταβληθεί από το Υπουργείο 
Δημόσιας Τάξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 1996 
Ο Αρχηγός 

Αντιστράτηγος Μ. ΧΟΥΡΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




